Dolby Digital

AC-3, možno známejší pod marketingovým označením Dolby Digital, je zvukový formát podporujúci v najlepšom režime až 6 nezávislých kanálov. V označení 5.1 hovoríme o ľavom prednom, centrálnom, pravom prednom, ľavom zadnom a pravom zadnom reproduktore plus o subwooferi pre reprodukciu hlbokých tónov.

Ďalšie možnosti: 2.1, 2.0, alebo aj "obyčajné" stereo a mono.

AC-3 podporuje vzorkovaciu frekvenciu audia až do 48 kHz.

AC-3 štandard povoľuje maximálny kódovaný bit-rate (dátový tok) do 640 Kbit/s, pričom disky HD DVD a DVD-Video sú limitované na 448 Kbit/s. Z tejto hodnoty sa vytvoril aj oficiálny štandard, pričom Blu-ray prehrávače, Sony Playstation 3 a Microsoft Xbox herná konzola dokážu vysielať až 640 kbit/s.

Zvuk je vedený na SPDIF (digital) výstup a prenášaný do receivera (AV prijímača) alebo domáceho kina SPDIF (koaxiálnym) káblom.

Kategória:Filmová technika
Kategória:Audio kodeky
Kategória:Dolby Laboratories